CELEX: 32020D0249
Language: ga
Date: 2020-02-25 00:00:00
Title: Cinneadh (CBES) 2020/249 ón gcomhairle an 25 Feabhra 2020 lena leasaítear Cinneadh (CBES) 2018/903 lena gcuirtear síneadh le sainordú Ionadaí Speisialta an Aontais Eorpaigh sa Chosaiv (Ní dochar an t‐ainmniú seo do sheasaimh ar stádas, agus tá sé ag teacht le UNSCR 1244 (1999) agus le tuairim CBI maidir le dearbhú neamhspleáchais na Cosaive.)

26.2.2020   
               
               
                  GA
               
               
                  Iris Oifigiúil an Aontais Eorpaigh
               
               
                  LI 54/1
               
            
         CINNEADH (CBES) 2020/249 ÓN GCOMHAIRLE
         an 25 Feabhra 2020
         lena leasaítear Cinneadh (CBES) 2018/903 lena gcuirtear síneadh le sainordú Ionadaí Speisialta an Aontais Eorpaigh sa Chosaiv (*)
         
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 33 agus Airteagal 31(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     Ar an 4 Lúnasa 2016, ghlac an Chomhairle Cinneadh (CBES) 2016/1338 (1) lena gcuirtear síneadh le sainordú Ionadaí Speisialta an Aontais Eorpaigh (ISAE) sa Chosaiv agus lena gceaptar Nataliya APOSTOLOVA mar an ISAE sa Chosaiv.
                  
               
                     (2)
                  
                  
                     Ar an 25 Meitheamh 2018, ghlac an Chomhairle Cinneadh (CBES) 2018/903 (2) lena gcuirtear síneadh le sainordú ISAE sa Chosaiv. Tá sainordú ISAE le dul in éag ar an 29 Feabhra 2020.
                  
               
                     (3)
                  
                  
                     Ba cheart síneadh 6 mhí breise a chur le sainordú ISAE sa Chosaiv agus ba cheart méid tagartha airgeadais nua a bhunú don tréimhse ón 1 Márta 2020 go dtí an 31 Lúnasa 2020.
                  
               
                     (4)
                  
                  
                     Cuirfidh ISAE an sainordú sa Chosaiv chun feidhme i gcomhthéacs staid a d’fhéadfadh dul in olcas agus a d’fhéadfadh bac a chur ar bhaint amach chuspóirí ghníomhaíocht sheachtrach an Aontais mar a leagtar amach in Airteagal 21 den Chonradh,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear Cinneadh (CBES) 2018/903 mar a leanas:
            
                        (1)
                     
                     
                        Cuirtear an méid seo a leanas in ionad Airteagal 1:
                        
                           “Airteagal 1
                           
                           Ionadaí Speisialta an Aontais Eorpaigh
                           Cuirtear síneadh le sainordú Nataliya APOSTOLOVA mar Ionadaí Speisialta an Aontais Eorpaigh (ISAE) don Chosaiv go dtí an 31 Lúnasa 2020. Féadfaidh an Chomhairle a chinneadh go ndéanfar sainordú ISAE a fhoirceannadh níos luaithe, bunaithe ar mheasúnú ón gCoiste Polaitiúil agus Slándála (CPS) agus ar thogra ó Ardionadaí an Aontais do Ghnóthaí Eachtracha agus don Bheartas Slándála (HR).”.
                        
                     
                  
                        (2)
                     
                     
                        In Airteagal 5(1), cuirtear an fhomhír seo a leanas isteach:
                        “Is é EUR 1 650 000 an méid tagartha airgeadais a bheartaítear chun an caiteachas a bhaineann le sainordú ISAE don tréimhse ón 1 Márta 2020 go dtí an 31 Lúnasa 2020 a chumhdach.”.
                     
                  
                        (3)
                     
                     
                        In Airteagal 14, cuirtear an fhomhír seo a leanas isteach:
                        “Déanfar an tuarascáil chuimsitheach dheiridh ó ISAE maidir leis an sainordú a chur chun feidhme a chur i láthair ar an 15 Meitheamh 2020.”.
                     
                  
         
            Airteagal 2
            Tiocfaidh an Cinneadh seo i bhfeidhm ar dháta a ghlactha. Beidh feidhm aige ón 1 Márta 2020.
         
         
            Arna dhéanamh sa Bhruiséil, an 25 Feabhra 2020.
            
               
                  Thar ceann na Comhairle
               
               
                  An tUachtarán
               
               A. METELKO-ZGOMBIĆ
            
         
         
            (*)  Ní dochar an t‐ainmniú seo do sheasaimh ar stádas, agus tá sé ag teacht le UNSCR 1244 (1999) agus le tuairim CBI maidir le dearbhú neamhspleáchais na Cosaive.
         
            (1)  Cinneadh (CBES) 2016/1388 ón gComhairle an 4 Lúnasa 2016 lena síntear sainordú Ionadaí Speisialta an Aontais Eorpaigh don Chosaiv (IO L 212, 5.8.2016, lch. 109).
         
            (2)  Cinneadh (CBES) 2018/903 ón gComhairle an 25 Meitheamh 2018 lena síntear sainordú Ionadaí Speisialta an Aontais Eorpaigh sa Chosaiv (IO L 161, 26.6.2018, lch. 7).